[{"text_idx": "#000005", "text": "Enne va\u0308ljara\u0308nnet Aafrikast jagunes nu\u0308u\u0308disinimene eri populatsioonideks"}, {"text_idx": "#000007", "text": "Moodne inimene ehk Homo sapiens arenes Aafrikas ligikaudu 300 000 aastat tagasi. Samuti on u\u0308pris ha\u0308sti teada, millal inimene Aafrikast va\u0308lja ra\u0308ndas. Tartu U\u0308likooli teadlaste osalusel tehtud uurimus selgitas, kuidas enne Aafrikast va\u0308ljara\u0308ndamist inimliik mitmeks eri ru\u0308hmaks jagunes."}, {"text_idx": "#000008", "text": "Geneetikat hakati inimkonna leviku uurimiseks kasutama 1980. aastate lo\u0303pus. \"Levinud to\u0303lgenduseks kujunes, et umbes 70 000 aastat tagasi liikus va\u0308ike osa Aafrikas elavatest inimestest esmalt La\u0308a\u0308ne-Euraasiasse ja sealt edasi u\u0308le terve maailma. Seejuures arvati, et Aafrikas elas u\u0308ksainus Homo sapiens'i populatsioon,\" so\u0303nas uurimisto\u0308o\u0308 kaasautor, Tartu U\u0308likooli arvutusliku ja meditsiini genoomika teadur Vasili Pankratov"}, {"text_idx": "#000009", "text": "Ta\u0308napa\u0308eval teavad teadlased, et va\u0308ljara\u0308ndele eelnenud olukord Aafrikas oli oluliselt mitmekesisem. \"Meie tulemused na\u0308itavad, et Aafrikas eraldusid kaks populatsiooni umbes 71 000 aastat tagasi, millest u\u0308ks liikus La\u0308a\u0308ne-Aafrikasse, teine Ida-Aafrikasse,\" so\u0303nas samuti uurimuses osalenud Tartu U\u0308likooli evolutsioonilise geneetika teadur Mayukh Mondal."}, {"text_idx": "#000010", "text": "Lisaks esimesele jagunemisele toimus veel teinegi. \"Ida-Aafrika populatsioon jagunes omakorda kaheks ru\u0308hmaks umbes 58 000 aastat tagasi. U\u0308ks liikus Aafrikast va\u0308lja ja teine segunes La\u0308a\u0308ne-Aafrikas elanud populatsiooniga,\" selgitas Pankratov."}, {"text_idx": "#000011", "text": "Ta lisas, et ei ole ta\u0308pselt teada, kas teine jagunemine toimus Aafrikas vo\u0303i juba Aafrikast va\u0308ljaspool: \"Kui eraldumine toimus va\u0308ljaspool Aafrikat, siis ja\u0308reldub, et u\u0308ks ru\u0308hm ra\u0308ndas Aafrikasse tagasi, segunedes seeja\u0308rel La\u0308a\u0308ne-Aafrika populatsiooniga,\" lisas Pankratov."}, {"text_idx": "#000012", "text": "Tagasira\u0308nnet puudutava hu\u0308poteesi kontrollimiseks oleks neist piirkondadest vaja leida inimsa\u0308ilmeid, millest eraldada vana-DNA-d. See aga ei ole lihtne, sest soojadel aladel ei sa\u0308ili inimluud nii ha\u0308sti kui na\u0308iteks po\u0303hjalaiuskraadidel. \"Meie meetodid aitavad ma\u0308a\u0308rata, millal populatsioonid u\u0308ksteisest eraldusid, aga me ei na\u0308e ta\u0308pselt, millises geograafilises asukohas need aset leidsid,\" u\u0308tles Mondal."}, {"text_idx": "#000013", "text": "Kuna uurimise jaoks vajalikku kaugete esivanemate geneetilist materjali pole leitud, siis vo\u0303tsid teadlased aluseks ta\u0308napa\u0308eva Aafrika, Euroopa ja Ida-Aasia inimru\u0308hmade DNA na\u0308ited. \"Kuna eelnevatest uurimustest on olemas alusarusaamine inimese mineviku kohta, siis saame kasutada arvutiprogramme kunstliku genoomi ja\u0308rjestuse loomiseks, mis vastab ta\u0308napa\u0308eva inimese erinevatele populatsioonidele,\" ra\u0308a\u0308kis Pankratov."}, {"text_idx": "#000017", "text": "Maailma vanim puitrajatis vo\u0303ib muuta senist arusaama kiviajast"}, {"text_idx": "#000018", "text": "Hiinast leitud lo\u0303ualuu vo\u0303ib u\u0308rginimeste sugupuud laiendada"}, {"text_idx": "#000020", "text": "Uuring nihutas rasvumisepideemia alguse arvatust varasemaks"}, {"text_idx": "#000021", "text": "Hu\u0308drograafid leidsid saja aasta eest uppunud kaubaauriku"}, {"text_idx": "#000022", "text": "Iidses meres elas kolmesilmne lu\u0308lijalgne"}, {"text_idx": "#000026", "text": "Teadlased vo\u0303isid avastada maailma ajaloo ko\u0303ige raskema looma"}, {"text_idx": "#000027", "text": "Ku\u0308tid-korilased hindasid naisku\u0308tte u\u0308le terve maailma"}, {"text_idx": "#000030", "text": "Video: arheoloogid sulatasid Ro\u0303uges 1000 aasta tagusel meetodil rauda"}, {"text_idx": "#000037", "text": "Viis mu\u0308u\u0308ti eesti rahva kujunemisloost ja selle uurimise ko\u0308o\u0308gipoolest"}, {"text_idx": "#000042", "text": "Eesti ku\u0308larahva seksiostud kadusid kalevi alla"}, {"text_idx": "#000044", "text": "Eesti rahvastikuplahvatus ja\u0308i a\u0308ra maanappuse to\u0303ttu"}, {"text_idx": "#000049", "text": "Inimkond pa\u0308rineb kahest erinevast Aafrika va\u0308ljara\u0308ndest"}, {"text_idx": "#000051", "text": "Animatsioon: geneetika selgitab, kust on pa\u0308rit eestlaste esiisad"}, {"text_idx": "#000052", "text": "Kalamaja ehitusplatsilt tuli pa\u0308evavalgele tuhandeid keskaegseid leide"}]